text: [{"text_idx": "#000004", "text": "A\u0301lit um universitetssju\u0301krahu\u0301s handa\u00f0 landssty\u0301riskvinnuni"}, {"text_idx": "#000008", "text": "Hetta sum nu\u0301 hendir ber als ikki til. I\u0301 dag eru eitt fa\u0301tal av u\u0301tro\u0301\u00f0rarba\u0301tum i\u0301 vinnu og heldur hendan gongdin fram so liggja eisini fleiri li\u0301nuskip. Vit tosa um meiri enn 500 arbei\u00f0spla\u0301ss a\u0301 sjo\u0301num og hartil flakavinnuna o.a.Hendan my\u0301tan um menn liggja og selja fiskidagar ma\u0301 ste\u00f0ga. Teir ba\u0301tar sum ikki ro\u0301gva no\u0301gv u\u0301t, hava ikki bru\u0301kt 60% av d\u00f8gunum og kunnu ti\u0301skil ikki selja dagar. Men hinvegin so hava no\u0301gv li\u0301nuskip keypt dagar og I\u0301slandskvotu fyri no\u0301gvar millio\u0301nir kro\u0301nur, og ti\u0301 ber ikki til hja\u0301 ti\u0301 almenna at taka dagar fra\u0301 hesum skipum og a\u0301haldandi ma\u0301a st\u00f8\u00f0i undir rakstrinum hja\u0301 hesum vinnufyrit\u00f8kum. Ta\u00f0 ber heldur ikki til, at tosa um at fa\u0301a eina kapitalistiska skipan at virka betur, longu nu\u0301 eru ta\u00f0 bert teir i\u0301 hepnast best i\u0301 fiskari\u0301 og lei\u00f0slu, i\u00f0 yvirliva i\u0301 vinnuni. Sja\u0301lvt vi\u00f0 f\u00f8royskari manning og f\u00f8royskum hy\u0301rum og uttan u\u0301tlendskar pengar."}, {"text_idx": "#000009", "text": "Ti\u0301\u00f0in er komin at gevast at tosa um vei\u00f0utry\u0301st og stovnstry\u0301st og tosk og hy\u0301su. Flotin ma\u0301 fa\u0301a fri\u00f0, ta\u00f0 eru nokk av trupulleikum i\u0301 na\u0301ttu\u0301runi og a\u0301 heimsmarkna\u00f0inum til at politikkarar aftur i\u0301 a\u0301r leggja fo\u0301tonglar fyri vinnuna. Heldur eiga politikararnar at spyrja seg sja\u0301lvan, hvussu fa\u0301a vit ment hu\u0301kaflotan og givi\u00f0 skipum og ba\u0301tum m\u00f8guleika at yvirliva.Fra\u0301 2001 til 2005 bru\u0301kti hu\u0301kaflotin 148.377 dagar og fra\u0301 2006 til 2010 eru einans bru\u0301ktir 76.356 dagar. Hetta eru heilir 72.021 dagar minni enn undanfarna fimm a\u0301ra ti\u0301\u00f0arskei\u00f0.I\u0301 2003 fiska\u00f0i hu\u0301ka- og snelluflotin fyri 587 millio\u0301nir kro\u0301nur og landa\u00f0i 51 tu\u0301sund tons. I\u0301 2010 fiska\u00f0u skipini einans go\u0301\u00f0 27 tu\u0301sund tons og var s\u00f8lan einans 323 millio\u0301nir kr. Hetta er heilar 264 millio\u0301nir verri enn i\u0301 2003."}, {"text_idx": "#000012", "text": "Vi\u00f0 f\u00f8rda fiskivinnupolitikkinum fer landi\u00f0 at mangla umlei\u00f0 200 millio\u0301nir i\u0301 landingarvir\u00f0i\u00f0 og umlei\u00f0 300 millio\u0301num i\u0301 avleiddum vinnum, ella sagt a\u0301 annan ha\u0301tt, her manglar 500 millio\u0301nir kr. hv\u00f8rt a\u0301r av f\u00f8rda fiskivinnupolitikkinum."}, {"text_idx": "#000013", "text": "Makrelbaro\u0301narnir og kinesararnir og stra\u0301mennirnir kom onganti\u0301\u00f0 at geva tykkum meira enn einar 100 millio\u0301nir kro\u0301nur."}, {"text_idx": "#000015", "text": "Ta\u00f0 er undirbrotligt ikki at tora at fiska, ta\u00f0 tilfeingi\u00f0 sum er her hja\u0301 okkum og sum vit eftir havr\u00e6ttinum hava fullan r\u00e6tt til. Samstundis sum man ikki torir at fiska, ver\u00f0ur tosa um at nakrir fri\u0301ti\u0301\u00f0arfiskarar, kanska fara u\u0301t at fiska um no\u0301gvur toskur kemur aftur \u2013 og fyri at loysa hetta, \u00e6tlar man at smildra alla vinnuliga hu\u0301kavei\u00f0u vi\u00f0 F\u00f8royar, hetta tykist sera l\u00f8gi\u00f0."}, {"text_idx": "#000018", "text": "Seinastu mongu a\u0301rini er far\u00f0in fram ein vinnupolitikkur i\u0301 a\u0301haldandi hevur gj\u00f8rt umst\u00f8\u00f0urnar hja\u0301 fleiri vinnurekandi i\u0301 fiskivinnuni mestsum pu\u0301ra o\u0301gj\u00f8rligar. Hetta hevur f\u00f8rt til sto\u0301ra fra\u0301gongd i\u0301 okkara h\u00f8vu\u00f0svinnu, i\u00f0 nu\u0301 er um at fara fyri bakka. Eg havi nu\u0301 i\u0301 yvir 20 a\u0301r arbeitt vi\u00f0 fiskivinnupolitikki og fleiri fer\u00f0ir veri\u00f0 i\u0301 Vinnunevndini hja\u0301 L\u00f8gtinginum og greitt fra\u0301 gongdini og u\u0301tlitini hja\u0301 teimum fel\u00f8gum i\u0301 reka hu\u0301kavei\u00f0u, og i\u0301 dag kann eg sta\u00f0festa at ta\u00f0 sum eg hava f\u00f8rt fra\u0301m ti\u0301\u00f0anverri er gingi\u00f0 u\u0301t."}, {"text_idx": "#000019", "text": "I\u0301 a\u0301ravi\u0301s hava politikarar avlaga alla fiskivinnuna og skjert og skjert, samstundis sum hetta hendir er ein gli\u0301\u00f0ing farin fram har Fiskima\u0301lara\u0301\u00f0i\u00f0 hevur \u00f8kt munandi um m\u00f8guleikarnar hja\u0301 trolaraflotanum. O\u0301gvusligar skerjingar hja\u0301 Hu\u0301kaflotanum og a\u0301haldandi fokus a\u0301 hesar skipabo\u0301lkar hevur f\u00f8rt til, at hesi skip eru i\u0301 sto\u0301rum trupulleikum."}, {"text_idx": "#000021", "text": "Ta\u00f0 er ein sannroynd at ta\u00f0 er sera li\u0301til roynd eftir toski og hy\u0301su a\u0301 F\u00f8royagrunninum. Eisini kann sta\u00f0festast at flestu fel\u00f8g i\u0301 reka fiskivinnu eftir toski og hy\u0301su hava veri i\u0301 kreppu i\u0301 mong a\u0301r orsaka av pri\u0301sgongd, og li\u0301ti\u00f0 av fiski undir F\u00f8royum og harvi\u00f0 v\u00e6ntandi innt\u00f8ku til manning og rei\u00f0ari\u0301\u00f0. Hetta hevur so aftur f\u00f8rt til, at flotin eisini hevur havt manningartrupulleikar, sum so aftur hevur a\u0301virka raksturin negativt. Roknskapargreiningar av u\u0301rslitinum hja\u0301 Li\u0301nuskipum pro\u0301gva i\u0301 ri\u0301kiligt ma\u0301t, va\u0301naligu gongdina hja\u0301 hesum fel\u00f8gum seinastu mongu a\u0301rini."}, {"text_idx": "#000022", "text": "I\u0301 dag eru ta\u00f0 heilt fa\u0301 Li\u0301nuskip og u\u0301tro\u0301\u00f0rarba\u0301tar eftir. L\u00f8gtingi\u00f0 hevur go\u0301\u00f0tiki\u00f0 at skori\u00f0 umlei\u00f0 100 dagar fra\u0301 hv\u00f8rjum (skipi\u00f0) felag i\u0301 eiga Li\u0301nuskip. Hetta er gj\u00f8rt uttan endurgjald. Umframt hetta, so eru hendar sto\u0301rar \u00f8kisfri\u00f0ingar. Skipini ver\u00f0a tvinga at landa sto\u0301rsta\u00f0 partin av vei\u00f0uni i\u0301 F\u00f8royum, har pri\u0301sirnir kunnu ver\u00f0a verri enn uttanlands. Vit kunnu ikki la\u0301na dagar millum skipini ella leiga ti\u0301 60% bru\u0301ksskilda er galdandi. Hetta hevur f\u00f8rt til at 10 skip eru farin u\u0301r flotanum og minst 150 mans eru f\u00e6rri i\u0301 bo\u0301lkinum li\u0301nuskip."}, {"text_idx": "#000025", "text": "Fra\u0301 2004 til 2013 eru 1.812 f\u00e6rri st\u00f8rv i\u0301 fiskivinnu og flakavinnuni."}, {"text_idx": "#000026", "text": "Ta\u00f0 at ta\u00f0 eru 1.812 fo\u0301lk f\u00e6rri i\u0301 fiski- og flakavinnuni a\u0301 landi s\u00e6st sja\u0301lvandi aftur i\u0301 bu\u0301skapinum, to\u0301 at 350 av hesum kunnu hava fingi\u00f0 starv i\u0301 ali- & krivjivirkjum, so er ta\u00f0 ein sannroynd at 1.462 l\u00f8ntakarar f\u00e6rri i\u0301 hesum trimum vinnugreinum f\u00f8ra til f\u00e6rri innt\u00f8kur til landskassan ti\u0301 virksemi\u00f0 i\u0301 avleiddum vinnum l\u00e6kkar."}, {"text_idx": "#000027", "text": "Ta\u0301 fyrr so ty\u0301\u00f0andi vinnur skrambla saman, so fer\u00f0 hetta eisini at merkja minni kapping millum fiskakeypararnar m\u00f8guliga minni innovatio\u0301n a\u0301 virkjunum eisini og verri u\u0301rt\u00f8ku til sjo\u0301mannin."}, {"text_idx": "#000028", "text": "Men ta\u00f0 sum er mest a\u0301lvarsamt i\u0301 hesum er, at um ta\u00f0 framhaldandi fara omanfyri 100 sjo\u0301menn u\u0301r fiskivinnuni um a\u0301ri\u00f0, so er tilgongdin til maritima \u00f8ki\u00f0 so li\u0301til at okkara st\u00f8\u00f0a sum maritimt land er i\u0301 vanda og harvi\u00f0 missa vit risa innt\u00f8kur ti\u0301 f\u00e6rri ver\u00f0a at fara vi\u00f0 f\u00f8roysku skipunum ella til Noregs ella onnur lond at fiska ella at arbei\u00f0a i\u0301 fra\u0301landavinnuni. Heldur hendan o\u0301natu\u0301rliga gongdin fram so fer at svi\u0301\u00f0a onkusta\u00f0ni."}, {"text_idx": "#000034", "text": "At geva til d\u00f8mis partrolararunum umlei\u00f0 100 millio\u0301nir kro\u0301nir i\u0301 meir umsetningi vi\u00f0 makrelr\u00e6ttindum, samstundis sum f\u00f8rt ver\u00f0ur fram at u\u0301tro\u0301\u00f0ur og fel\u00f8g i\u0301 reka li\u0301nuskip ikki hava r\u00e6tt til sama tilfeingi er heilt o\u0301skiljandi. St\u00f8\u00f0an hja\u0301 hu\u0301kaflotanum er eins torf\u00f8r sum hja\u0301 teimum i\u0301 vei\u00f0a upsa vi\u00f0 troli."}, {"text_idx": "#000036", "text": "Fiskivinnulo\u0301gin byggir a\u0301, at ta\u00f0 eru teir perso\u0301nar og fel\u00f8g i\u0301 hava vei\u00f0ur\u00e6ttindiundir F\u00f8royum i\u00f0 kunnu virka her. Ti\u0301 er ikki talan um skip ella skipabo\u0301lkar, men um partafel\u00f8g ella perso\u0301nar. Ti\u0301 er nu\u0301 ney\u00f0ugt at l\u00f8gtingi\u00f0 vi\u00f0ger\u00f0 truplu st\u00f8\u00f0una sum fel\u00f8g i\u0301 vei\u00f0a botnfisk eru i\u0301. Og ti\u0301 er tosi\u00f0 um fiskidagar pu\u0301ra o\u0301vi\u00f0komandi. Vit vilja vita hvussu okkara fel\u00f8g kunnu yvirliva."}, {"text_idx": "#000037", "text": "I\u0301 dag kunnu vit sta\u00f0festa, at ta\u00f0 er apartheid i\u0301 f\u00f8roysku fiskivinnupolitikkinum og er ta\u00f0 ein sannroynd at umsiting og politikkarar i\u0301 dag ikki vilja kennast vi\u00f0 og meta ta\u00f0 ney\u00f0ugt at hava eina fiskivinnu i\u00f0 kan veita fiskavirkinum, hu\u0301kaveiddan tosk og hy\u0301su"}, {"text_idx": "#000038", "text": "Innan li\u0301nuvinnuna hava vit bi\u0301lig skip i\u00f0 skapa no\u0301gv virksemi\u00f0 um hesi eru i\u0301 vinnu. Li\u0301nuvei\u00f0a er ein serlig mentan og hevur hetta havt sera sto\u0301ran ty\u0301dning fyri no\u0301gv \u00f8kir i\u00f0 F\u00f8royum og samfelagi\u00f0 sum heild. Um alivinnan og uppisjo\u0301\u00f0arvinnan fa\u0301a ni\u00f0urgongd og vit ikki finna olju vi\u00f0 F\u00f8royar, ja so ver\u00f0ur sva\u0301ngligt i\u0301 F\u00f8royum ta\u0301 hu\u0301kaflotin ikki ver\u00f0ur f\u00f8rir fyri at loysa aftur orsaka av politiskari vanr\u00f8kt."}, {"text_idx": "#000039", "text": "Eitt er at drepa hu\u0301kaflotan, men ni\u00f0urla\u00f0ing av tilgongd til sjo\u0301vinnuna ver\u00f0ur landinum ein dy\u0301rur l\u00e6rupeningur."}, {"text_idx": "#000040", "text": "Ta\u00f0 eru politiskir flokkar sum vilja reformera vinnuna, men sum O\u0301li Samro\u0301 vi\u0301sir a\u0301, so ver\u00f0ur ta\u00f0 alti\u0301\u00f0 sto\u0301rkapitalurin i\u0301 fer\u00f0 vi\u00f0 bestu r\u00e6ttindunum. Kapitalurin finnur alti\u0301\u00f0 inn til vinnuna. Eisini vi\u0301sir hann i\u0301 framl\u00f8gu a\u0301 at fiskivinnupolitikkur er ikki annalei\u00f0is enn annar politikkur, fa\u0301i eg ein motorveg so hja\u0301lpi eg t\u00e6r vi\u00f0 fiskivinnulo\u0301gini ella fa\u0301i eg eitt sju\u0301krahu\u0301s so skal tu\u0301 nokk fa\u0301a ti\u0301n fiskivinnureform i\u0301gj\u00f8gnum."}]